
Introductio* 


Collegimus  potiora  quaedam,  quae  recen- 
tioribus  temporibus  practicorum  medicorum  ex¬ 
perientia  de  acido  hydrocyanico  deque  aliis 
quibusdam  remediis  hoc  acido  efficacibus  inno¬ 
tuere.  Haec  autem  ita  tradimus,  ut  quantum 
quidem  fieri  potest,  opinionibus  supersedentes 
ineras  observationes  practicas  proponamus.  Ne¬ 
que  tamen  omnes  medicorum  experientias,  sed 
eas  tantum,  quae  nostris  fere  temporibus  pas- 
sim  factae  sunt,  colligere  atque  conferre  in 
animo  fuit*  Atque  ut  lectores  ipsi,  num  ad  sco¬ 
pum  designatum  propius  quidquam  accesseri¬ 
mus,  judicare  possint,  agetur  hic  nobis  de 
acido  hydrocyanico  ita,  ut  primum  proprietates 
ejus  physicas  et  rationes  chemicas  tradamus, 
tum  praecipuas,  quibus  paratur  methodos  addu¬ 
camus,  virorumque ,  quorum  industriae  effica- 
cissimum  hoc  medicamentum  debetur,  mentio¬ 
nem  faciamus  a  medicis  practicis  utiliter  oppo¬ 
situm  est,  formas  enumeremus  atque  modas, 

quibus  adhiberi  debeat,  proponamus.  Quibus 
praestitis  ad  caetera  remedia,  quae  ab  hoc  acido 
efficaciam  suam  repetunt  quorumque  alia  natu¬ 
rae  sinus ,  alia  artis  solertia  producit,  transi¬ 
tum  faciemus  atque  ita  de  lixiva,  soda,  ferro, 
zinco,  hydrargiro,  jodo,  plumbo  hydrocyani- 
cis,  —  denique  de  foliis  Laurocerasi,  de  foliis 
et  cortice  pruni  padi,  de  amygdalis  amaris,  de 
foliis  et  nucleis  amygdali  persicae  5  de  nucleis 
cerasorum  nigrorem  $  prunorum  domesticorum, 
prunorum  armeniacorum  quaedam  adfereinus. 

rS  *  '.*?  V:'  wp..  •  9  ;  •  -■  >v.  *>r  t-’:.  -i  ■>> 


Acidum  hydrocyanicum. 

Acidi  hydrocyanici  basis  ex  carbonio  et  azoto 
composita  lyanum  vocatura,  ab  hydrogenio  naturam 
acidam  repetit.  Acidum  ipsum ,  ab  aqua  liberum , 
fluidum,  decolor,  summe  volatile,  odoris  narcotici, 
amygdalas  amaras  redolentis,  saporis  ab  initio  refi¬ 
cientis,  dein  pungentis,  urentis,  ad  4- 14°  R.  gravitatis, 
0*6969,  ad+210  R»  ebullit  ad — 12°  congelascit ;  chartae 
exploratoriae  colorem  caeruleum  in  rubrum  mutat,  qui 
vero  priori  mox  cedit  5  cum  decuplo  aut  duodecuplo 
aquae  volumine  conquassatum  turbatur;  pars  acidi 
olei  aetherei  instar  solutioni  supernatans  nonnum¬ 
quam  jam  inter  spatium  unius  horae,  verto  tamen 
intra  quatuordecim  dierum  tempus  resolvitur ,  id 
quod  color  liquoris  fuscus  indicat;  cum  alcohole 
qualibet  ratione  uniri  et  quin  resolvatur,  per  annos 
efficax  conservari  potest  neque ;  aetheris  aleorum- 
que  aethereorum  connubium  recusat. 

Acidum  hydrocyanicum,  quod  Schaele  anno 
1780  primus  paravit,  principii  efficacis  quantitate 
varians^  mitius  fuit  illo,  quod  Yauquelin  ope  acidi 
hydrothionici  ex  mercurio  hydrocyanico  obtinuit. 

Pharmacopaea  borussica  sequentem  parandi  me¬ 
thodum  adoptavit.  Kali  ferruginoso  hydrocyanici  puri 
et  contriti  unriae  uni  in  cucurbitam  vitream  altio- 
rem  immissae  adfundantur  acidi  phosphorici  puri 
unciae  duae  cum  spiritus  vini  puri  unciis  tribus  com¬ 
mistae.  Orificio  cucurbitae  tela  gassijpina  (Mousse- 
line)  obtecto,  alembicus  cum  excipulo,  cui  spiritus 

fectum  hujus  acidi  primarium  systema  nervosum 
prae  ceteris  experiri*  Tanta  autem  celeritate  sensi- 
bilitatis  principium  huic  systemati  subtrahit,  ut  non- 
numquamejus  restitutioni  nullum  plane  locum  concedere 
et  electricitatis,  vel  quorundam  animi  affectuum  v.  e. 
terroris  gaudii  improvisi  velocitate  in  corpus  ejus- 
que  vitam  animalem  agere  videatur.  Quam  autem 
systematis  nervosi  provinciam  prae  ceteris  adgre- 
diatur,  certatur,  quum  alii  cerebrum,  alii  medullam 
spinalem  et  diversa,  quae  inde  nervos  repetunt,  or¬ 
gana  eo  adfici  credant*  Nobis  autem  ejus  virtus  in 
universum,  idque  vix  non  solum  sensibilitatis  princi¬ 
pium  directa,  quamlibet  systematis  nervosi  provin¬ 
ciam  pari  impetu  aggredi  posse  videtur:  in  diversis 
enim  individuis  eodem  modo  adhibitum  diversa  or¬ 
gana  afficit :  id  autem  diverso ,  nervorum ,  his  or¬ 
ganis  prospicientium  receptivitatis  gradu  determi¬ 
nari  arbitramur* 

Qua  acidum  borrussicum  in  organismum  huma¬ 
num  agit ,  efficientiae  dupplicem  gradum  distin¬ 
guere  licebit,  si  quae  usum  ejus  excipiunt  phaeno¬ 
mena  comparaveris.  Ubi  nimirum  acidum  hoc  minori 
dosi  adhibetur,  aut  homini,  qui  virtuti  ejus  fortius 
resistit  adplicatur,  systematis  nervosi  recipiendi  fa¬ 
cultatem  deprimere  videtur ,  quin  reagendi  faculta¬ 
tem  pari  ratione  laedat.  Unde  fit,  ut  exigua  dosi 
prudenter  adbibitum,  spasmos  solvat,  pulsum  libe¬ 
ret,  moderet,  expandat;  gratum  quemdam  sensum 
toto  corpore  diffundat,  peculiari  vultus  hilaritate  con¬ 
spicuum;  somnolentiam,  somnum  cum  gratis  som¬ 
niis  aut  sine  semniorum  visis  placitissimam  quietem 
adferat.  Ab  apio  potissimum  eo  differt ,  quod  sys¬ 
tema  nervosum  absque  praegressa  incitatione  vaso¬ 
rum  adgreditur*  Effectus  suos  etiam  in  vitam  plas¬ 
ticam  exserit:  siquidem  ciborum  appetentiam  immi- 


nuit,  digestionem,  assimilationem,  haematosin,  nutr^- 
tionem  infirmat}  atque  hin  sanguinem  cruore,  fibrai- 
que  parcum,  sero  abundantem  generari  facit  et  ad¬ 
haesionem  solvendo  regredientem  melamorphosim 
rapidiorem  reddit.  Unde  vis  ejus  glandularum  tumo¬ 
res  discutiens ,  humorum  in  membranis  aliisque  or¬ 
ganis  stagnantium  progressum  impellens  intelligitor. 

Ubi  autem  majori  dosi  applicatur,  pari  ratione 
qua  recipiendi  facultatem  laedit,  reagendi  potestatem 
imminuit.  Observantur  igitur  anaestesia,  stupor,  de- 
lassatio,  tremor  artuum,  resolutio  sphincterum,  con¬ 
vulsiones;  pulsus  modo  frequentior,  modo  tardior; 
semper  mollis  et  expansus ;  stases  in  venis  trepatis, 
lienis;  tensio  plenitudo  praecordiorum,  vertigo,  do¬ 
lor,  gravedo  capitis;  animi  conscientia  per  vices  abo¬ 
lito ;  respiratio  difficilis  ,  molesta;  dolor,  ardor  in 
collo  et  ventriculo  ;  exulceratio  palati,  salivatio  fMa- 
clead).  Dr.  Born,  qui  in  proprio  corpore  experi¬ 
menta  instituit,  cephalalgiam  totum  caput  vehemen¬ 
tissime  discruciantem  frequentiusque  vices  repeten¬ 
tem,  sinui  lineprae  et  internae  buccarum)  faciei  ex- 
^oriationes  passus  est. 

Non  raro  jam  inter  haec  phaenomena  vita  hemi¬ 
nis  extinquitur,  interdum  tamen  convulsiones  prae¬ 
cedentes,  tris  mus ,  tetanus  ,  vehementes  encephali 
affectiones  in  summam  debilitatem,  paralysin  partia¬ 
lem,  universalem  resolvuntur.  Sat  saepe  dosi  suffi¬ 
ciente  vitam  sensiferam  et  irritabilem  uno  quasi  ictu 
exhaurit  et  fulminis  ad  instar  necat. 

Cadavera  musculos  irritabilitate  destitutos  nec 
stimulo  galvanico  excitandas^  sanguinem  resolutum 
obscurum  nigricantem,  praeceteris  in  encephalo,  he¬ 
pate,  pulmonibus  accumulatum  ;  faciem  internam  ven¬ 
triculi,  intestini  duodeni,  nec  non  laryngis  et  stra- 

cheae  striis  sanguinis  notatam  offerunt  in  putredinem 
pronissima. 

Adhibetur  acidum  hydrocyanicum  in  morbis  in¬ 
flammatoriis. 

Brera  et  Borda  quum  hoc  veneno  vitam  ir- 
ratabilem  deprimi  et  hyperstheniam  processus  vita¬ 
lis  moderari  observassent,  in  inflammationibus  usum 
ejus  fecerunt,  atque  salutares  inde  effectus  experti 
sunt*  Serius  tamen  contenderunt,  hoc  medicamentum 
praemissa  demum  sanguinis  evacuatione  cum  fructu 
adhiberi  posse. 

Manzoni  et  Elwert  angustioribus  limiti- 
tus  illius  usum  circumscripserunt,  quippe  qui  non¬ 
nisi  in  erethismo  systematis  irritabilis  et  nervosi 
atque  praesertim  in  eo,  qui  instituta  jam  cura  anti- 
phlogistica  inflammationi  supervenit,  acidum  hoc  sa¬ 
lutare  esse  dicant. 

In  pneumonia ,  si  fracta  inflammationis  vi,  res¬ 
piratio  brevis,  anxia,  cum  doloribus  punctoriis;  pul¬ 
sus  frequens,  durior,  sensus;  inquietudo,  siccitas 
cutis  aegrum  molestant,  acidum  hydrocyanicum  ad¬ 
hibere  solent.  Brera  in  pneumonia  notha  et  suf- 
fucatoria  illius  usum  commendat. 

In  bronchitide  et  catarrho  inflammatorio  Gran- 
ville,  Magendie,  Manzoni,  Thomson  ob¬ 
servabant  acido  hydrocyanino  spasmos  solvi  sudo¬ 
rem  et  sputa  mucosa  cum  levamine  prolici,  respira¬ 
tionem  et  pulsum  celeriorem  pacari  atque  componi 
Dr.  Hei  1  er  in  pneumonia  et  bronchitide  sequentem 
formulam  cum  fausto  successu  exhibuit: 

Rec.  Acid.  bydrocyan.  gutt.  decem 
Syrup.  emulsivi 
Aq.  destill.  aa  une .  duas 
Aq.  flor,  naphae  dr,  unam . 

M.  §.  53Urtefflun0en  etnen  ^a(Tef)loffef  roff  ;tt  Ketymen. 

In  myelitide  a  Brera,  in  enteritide  a  Ce  vas¬ 
co;  in  dysenteria  inflammatoria  et  metritide  cum 
eminenter  affecto  systemate  nervoso  a  Tom asini 
acidum  hydrocyanicum  cum  fructu  adhibitum  est. 
In  ophthalmia  chronica  scrophu/osa  Elwert  illius 
usum  laudat. 

In  nevrosibus:  Ubicunque  spasmus  solvendus, 
dolor  ex  plethora  ,  inflammatione,  tensione  fibrae 
muscularis  aut  nerveae  paccandus,  acidum  hydro¬ 
cyanicum  praestantem  exserit  effectum.  Adhibetur 
in  tussi  spastica  ,  asthmate  spasmodico,  pertussi, 
asthmate  Miliari. 

Dr.  Heller  acidi  hydrocyanici  eflicaeiam  prae 
reliquis  morbis  in  tussi  convulsiva  praedicat  ,  affir¬ 
mans  doloriflcos  insultus  illius  usu  breviores  reddi 
vel  penitus  supprimi. 

Weese  cursus  fiaem  secundi  stadii  ejusdem 
morbi,  ubiuberior  muci  secretio  inflammationem  de¬ 
victam  indicat,  salutares  effectus  acidi  hydrocianici 
expertus  est.  Plures  medici  durante  adhuc  stadio 
inflammatorio  nimiam  organorum  respirantium  iritabi- 
litatem  hoc  narcotico  componi  et  inde  insultus  mi¬ 
tigari  observarunt. 

In  asthmate  quoque  Miliari  optatos  exseruit 
effectus,  v.  Velsen  salutare  expertus  est  hoc  aci¬ 
dum  in  pertussi  pura  cum  febri  inflammatoria  mitio¬ 
ri  idque  in  stadio  catarrhali  et  initio  stadii  nervosi. 
Idem  autor  asserit,  quod  si  morbus  adaltiorem  gra¬ 
dum  evectus  fuerit  aut  si  jam  in  initio  morbi  abs¬ 
que  levamine  usurpatum  fuerit ,  se  hoc  remedium 
inefficax  invenisse.  Thomson  salutarem  hujus 
pharmaci  effectum  in  tussi  spastica  laudat. 

In  affectionibus  spasticis  tractus  intestinalis 
Ellioston,  qui  in  morbis  pectoris  omnem  acidi 
hydrocianici  efficaciam  negat,  illius  usum  suimus 

laudibus  extollit  in  cardialgia,  in  cardialgia  cum 
dyspepsia,  quam  flatulentia,  anorexia,  soda,  nausea 
vomitus,  vertigo,  alvi  pertinax  obstipatio,  exaltata 
coenesthesis,  dyspnoea  comitatur,  in  dyspepsia  do- 
Iorifica  quae  cordis  morbus  mentitur.  Thomson 
quoque  in  cardialgia,  Prout  ia  colica  saturnina 
salutarem  ejus  offectum  expertus  est. 

Kopp,  Elwert  et  plures  medici  hypochondria¬ 
corum  et  hystericarum  spasmos  solutos  aut  aegros 
acido  hydrocyanico  multum  saltem  levatos  fuisse 
referunt.  Adhibetur  quoque  in  doloribus  spuriis 
ad  partum,  in  tenesmo,  stranguria,  illo  spastico, 
hernia  incarcerata. 

In  convulsionibus  chronicis  et  nevralgiis* 

Harless  et  Urvens  prosopalgiam,  cujus 
causa  in  dente  carioso  latebat ,  s?*epius  tollebant, 
acidum  hydrocianicum  denti  instillantes  et  interne 
simul  propinantes.  Elwert  odontalgiam  hoc  reme¬ 
dio  mitigavit.  In  rheumatismo  quoque  arthritide, 
ischiade  H  ari  e  sio  salutares  exseruit  effectus. 
In  cancro  uteri,  mammae  F  r  i  s  c  h  dolores  atrocis- 
simos  et  nullo  paregorico  mitigandas,  partem  afflic¬ 
tam  acido  hoc  diluto  lavando,  sopivit.  Ita  et  II ar¬ 
ies  vulnerum  et  ulcerum  dolores  mitigavit. 

In  epilepsia  non  inveterata  ,  quae  radicatur  in 
stasibus  systematis  glandularum ,  plethora  abdomi¬ 
nali  vel  animi  pathematibus  sustentatur.  Vogt  mul¬ 
tum  auxilii  ab  hoc  remedio  exspectat.  H  e  11  er  in¬ 
sultus  epilepticos  usum  illius  excipientes  prioribus 
multo  mitiores  observavit.  Gremmler  acidum 
hydrocyanicum  secundum  G  i  e  s  e  paratum  tribus 
epilepticis  exhibunt,  qui  longiori  abinde  tempore  in¬ 
sultibus  vacarunt.  In  Chorea  St.  Viti  Elliotsonio 
hoc  remedium  multum  praestitit.  In  tetano  a  Klein 
in  tetano  traumatico  a  Trz^evanto  sicut  in  tris 

mo  spasmi  quid  quam  sopiti,  aegri  tamen  arci  fau¬ 
cibus  non  sunt  erepti. 

In  haemorrhagiis  praecipue  haemoptoe,  metror¬ 
rhagia  activa,  praegressa  sanguinis  evacuatione  aci¬ 
dum  hydrocyanieum  egregium  ex  seruit  effectum, 
quem  vero  medici  non  experti  sunt  in  illis  haemor¬ 
rhagiis,  quae  stases  venosas  qua  causam  agnoscunt* 
In  haemorrhagiis,  quae  cum  spasmo  et  erethismo 
incedunt,  nonnulli  multum  inde  auxilii  exspectant. 

In  plethora  abdominali  et  stasibus  in  systemate 
glandularum  et  inde  procedente  hypochondria,  hyste- 
ria,  melancholia,  mania.  Yogt  et  Sihergundi 
acidi  hydrocianici  usum  suadent  in  illa  tantum  ple¬ 
thora  abdominali,  quae  occurrit  in  juvenibus,  qui  vi¬ 
tam,  sedentariam  degunt  et  inde  emergente  sangui¬ 
nis  indole  phlogistica  gaudent ;  contra  praevalente 
venositate  ab  illius  usu  abstinendum  esse  monent. 

In  tumoribus,  induratione  glandularum  incipiente 
individuis  sensiliaribus  acidum  hydrocyanieum  vires 
discussivas  ostendit;  Cheston  et  Osiander 
specificas  huic  acido  vires  tribuerunt  quibus  scir- 
rhum  apertum  sanet,  cui  tamen  asserto  aliorum  prac- 
ticorum  experientia  repugnat* 

In  morbis  pectoris. 

Laudant  hoc  acidum  Elwert,  Roch,  Ma- 
gen die  in  phthysi  pulmonali.  Magendie  circa 
acidi  hydrocyanici  in  morbis  pectoris ,  praecipue  in 
phthysi  pulmonali  usum,  sequentia  adnotavit:  Aci¬ 
dum  hydrocyanieum  eoncentratum  virus  praestan- 
tissimum  est,  ideoque  in  usum  medicum  trahi  non 
potest:  contra  dilutum  in  tussi  chronica  spastica 
salutare,  in  phthysi  etiam  pulmonali  tussim,  sputa- 
tionem  nimiam  moderat,  minuit,  somnumque  adfert; 
phthysin  tandem  ipsam  praecipue  primis  initiis  at¬ 
que'  (quod  quidem  rarius)  ubi  in  suppurationis  sta- 

dium  transgressa  est,  tollit.  His  conveniunt  plu¬ 
rium  medicorum  observationes,  quibus  nimirum  aci¬ 
dum  hydrocyanicum  in  phthysi  incipiente,  quae  cum 
morbosa  pulmonum  irritabilitate ,  cum  tuberculis 
haemoptoe  conjuncta  erat ;  in  phthysi  florida  salu¬ 
tares  effectus  praestitit. 

Yelsen  in  phthysi  pitutiosa  nil inde  emolumenti 
vidit,  in  phthysi  autem  purulenta  hoc  acido  in  de¬ 
coctis  radicis  althaeae,  consolidae  majoris,  lichenis 
islandici  exhibito  vel  cum  medicamentis  amaris,  Io¬ 
nicis  conjuncto,  sudores  profusos  moderari,  aestum 
molestum  minui,  tussim  et  inquiet  udinern  mitigari, 
componique  observavit. 

Giinther  levamen  quidem  morbi  nec  tamen 
salutem  aegris  hoc  remedio  tulit.  Weese  contra 
in  laudibus,  quibus  in  phthysi  nonnullis  extollitur, 
non  consentit.  Neumann  acido  hydrocianico  se¬ 
cundum  eam  quam  Ittnerus  tradidit  methodum 
parato  usus  est  in  pnthysi  pituitosa ,  ubi  sputorum 
quidem  excretionem  non  minerit,  tussis  tamen  mo¬ 
lestias  mitigavit.  In  phthysi  tuberculosa  ubi  do¬ 
lores  pungentes,  sputa  cruenta,  anxietas  aegros  mo¬ 
lestabant  minus  praestitit,  quam  consueta  hunc  mor¬ 
bum  tractandi  methodus  praestare  solet.  Nec  in  phthy— 
si  tracheali  illud  cum  fausto  successu  exhibuit,  nec 
in  phthysi  ulcerosa  ubi  colliquationis  symptomata  hoc 
veneno  exacerbari  augerique  observabat.  W  e  i  t  s  c  h 
factis  observatiosnibus  sequentia  effici  vult:  Acidum 
hydrocyanicum  nii  praestat  in  phthysi  purulenta; 
ejus  in  nevrosibus  efficacia  problematica ;  in  phthy¬ 
si  pituitosa  tanta  ut  caeteris  facile  palmam  praeci¬ 
piat  J  ubi  salutare,  repente  egregios  esserit  effec¬ 
tus:  qui  peculiari  illius  nausea  et  aversatione  ferun¬ 
tur,  illis  nil  inde  salutis  atque  solatu  ^  dosis  qua  ex^ 
hiberi  debet,  in  genere  determinari  non  potest. 

Magendie  et  Houschenel  quos  in  tussi 
chronica  in  aegrorum  solatium  exseruit  ,  effectus 
salutares  laudant,  posteriorque  quatuor  aegros  hoc 
morbo  laborantes  feliciter  sanavit*  Ubi  tamen  tussis 
chronica  inflammationis  signa  prae  se  ferat,  ab  hoc 
remedio  aut  penitus  abstinendum  aut  antequam  ad¬ 
hibeatur,  curandi  methodum  antiphlogisticam  insti¬ 
tuendam  esse  docet. 

EI  wert  in  catarrho  illud  pulmonum  inflammato¬ 
rio  salutiferum  esse  docet?  et  cum  Veis  en  consen¬ 
tit,  qui  morbi  hujus  symptomata  eo  mitigata,  mor 
bumque  ipsum,  ubi  non  altiorem  vehementiae  gra¬ 
dum  ascenderat  ,  sublatum  esse  observavit.  Ubi 
tamen  morbus  altiora  incrementa  ceperat ,  tus¬ 
sisque  socia  vehemens  erat,  ubi  nel  auxilii  vidit. 

Heller  illud  in  anevrismate  cordis  aut  sim¬ 
plex  aut  uti  alii  fecere  cum  digitali  purpurea  con¬ 
junctum  salutare  praedicat:  idque  maxime,  ubi  cor¬ 
dis  irritabilitas  sanitatis  limites  migraverit. 

Macie  ad  in  cardiopalmo,  qui  a  nervorum  agi¬ 
litate  nimia  aut  digestionis  turbis  originem  repe¬ 
tebat;  nec  non  in  aneurismate  cordis,  viresillius 
palliativas  experientia  comprobatas  ,  laudat. 

Elliotson  in  cardiopalmum  qui  vitio  organi¬ 
co  sustineatur,  et  in  sanguinis  cum  impetu  per  vasa 
ruentis  circulum  mitigandum,  componendum  que 
virtutem  ejus  exiguam  admodum  esse  contendit. 

Brera  hoc  acido  helminthiasi  laborantes  ver¬ 
mibus?  quos  vivos  expulit  feliciter  liberavit.  Cag- 
nola  et  Gelneke  taeniae  cujus  pars  tantum  ex 
ano  propendebat  regcedique  minabatur,  mortifera  in¬ 
de  pocula  pararnnt  idque  feliciter:  sequidem  hora 
ab  instituto  veneficio  elapsa,  enectae  taeniae  cada¬ 
ver  per  anum  excretum  est. 

Dosis  hujus  remedii  ab  auctoribus  pro  varia 

acidtim  parandi  methodo  ,  diversa  statuitur.  0  1  y- 
ver  qui  exiguas  doses  nullo,  magnas  autem  in  phthy- 
si  et  asthmate  egregio  effectu  exhibuit,  majori  quan¬ 
titate  propinandum  esse  contendit.  Ita  et  Angii  at¬ 
que  Itali  medici,  acido  secundum  eam,  quam  Seheele 
proposuit,  methodum  parato  aut  alio  quodam  vix 
non  inefficaci  usu  usi  fuisse  videntur,  quippe  qui 
non  nisi  ab  ingentibus  fere  dosibus  effectus  saluta¬ 
res  esseri  volunt.  Dunglisson  sequenti  modo 
praescribit  formulam  usui  externo  reservatam. 

Rec.  Acid.  hydrocyani  (Seheele)  dr.  sex . 
Spirit.  vini  rectific.  une*  unam 
Aq.  destilL  une*  decem  et  dimidiam . 

M. 

Prof.  Heineke secund :  V&uquelin parati  acidi 
hydrocyanici  adultis  inter  viginti  quatuor  horas, 
ab  initio  guttas  octo  propinat,  augenda  quotidie  do- 
sim  guttis  duabus  et  usque  ad  viginti  ascendit. 
Infantibus  a  duabus  ad  quinque  annos  ab  initio  gut¬ 
tam  semis  exhibet.  Vehiculum  ex  quo  sumendum 
sit,  jam  decoctum  radicum  saiep,  jam  lich.  island  , 
jam  Infusum  valerianae,  jam  digitalis  pro  diversa 
indicatione  constituit. 

EI  w  er  t  ingentes  hujus  acidi  doses  praescri¬ 
bit,  quas,  licet  felicissimo  eventu  exhiberentur,  non 
facile  quisquam  repetere ausit,  qui  cogitaverit  abeo, 
acidi  secundum  Vauquelin  etSchrader  para¬ 
ti,  viginti  usque  septuaginta  guttas,  secundum 
1  rautwein  parati  decem  usque  triginta  quinque 
guttas  exhibitas  fuisse*  Acidum  hydrocyanicum 
quale  Gay-Lussac  paraverat,  in  usum  medicum 
trahi  non  potest,  nisi  auctore  Magendie  aqua  de¬ 
stillata  aut  spiritu  vini,  quae  illud  volumine  sexies, 
pondere  octies  aut  quincties  superent  dilutum  fuerit. 
Kerbaradek  medicus  parisinus  sequenti  modo 

praescribit  acidum  hydrocyanicum  secundum  Gay- 
Lu  s  s  a  c  paratum : 

Rec»  Acid.  hydrocyan.  dr,  unam. 

.  Aq.  destill.  libr .  unam , 

Sacchari  alb.  unc.  unam  et  dimidiam , 

M.  D,  S.  grui;  tmb  2fbenb$  (Sin  t>cll 

nefymen. 

Rec.  Inf.  hederae  terestris  unc.  duas 

Acid.  hydrocyan.  gutt.  quindecim, 

Syrup  althaeae  unc .  unam. 

M.  D.  S.  2Ule  8  0tunben  Sin  (gjjloffet  rott  nefcttum. 


Rec.  Syrup.  Sacch.  optime  clarif.  libr,  unam 
Acidi  hydrocyan.  dr .  unam 
misce  exacte. 

Hunc  syrupum  medici  parisini  in  morbis  pec¬ 
toris  potui  ordinario  loco  alius  syrupi  addere  so¬ 
lent. 

K  rimer  viginti  guttas  acidi  hydrocyanici  se¬ 
cundum  K  e  1 1  e  r  parati  ?  diluit  sexaginta  guttis  al¬ 
coholis,  cujus  solutionis  omni  2  —  4  hora  tres  vel 
quatuor  guttas  sacharo  instillari  jubet.  Ubi  medici 
hac  methodo,  illius  usum  facientes  in  organa  pecto¬ 
ris  directe  agere  volunt,  saccharum,  cui  acidum  in¬ 
stillatum  est,  ori  illico  inseri,  ibique  ,  donec  lique¬ 
factum  sit,  retineri  jubent,  ut  acidum  volatile  inde 
ad  pulmones  feratur.  Contra  ubi  organa  abdominalia 
salutares  ejus  effectus  experiri  cupiunt,  saccharum 
eodem  modo  ori  inserendum  atque  subito  deglutien- 
dum  esse  docent ,  ne  in  vapores  expansum  discipe- 
tur  atque  indigestionis  organis  subducatur. 

Harles  hoc  acidum  aequali  aquae  dilutae  et 

spiritus  vini  communis  pondere  dilutum  hoc  modo 
praescribit* 

Rec.  Acid.  hydroc.  Kellerei  gult ,  decem 
Spirit.  vini  Callici ,  vel 
Aqu,  cinamom.  spirituos» 

„  florum  tiliae  vel 

%  „  rosarum  aa  gutt.  sexaginta. 

M.  D.  in  vitro  chart.  nigr.  abducto 

S.  Acid.  hydrocyanic.  dilui,  spirituosum. 

Infantibus  5  —  7  annorum  hujus  mixturae  gut¬ 
tas  duas  vel  quinque,  pueris  12  —  15  annorum, 
guttas,  quinque,  septem,  adultis  demum  septem, 
duodecim  guttas  propinat,  necque  dictas  doses  trans- 
gridiendas  unquam  esse  monet,  quum  si  praescrip¬ 
tos  limites  migraveris ,  cephalalgia ,  vertigo  aiiaque 
narcoseos  symptomata  ingruant.  Ceterum  infuso 
florum  chamomillae  aut  radicum  valerianae  frigido 
instillatum  subito  deglutiri  jubet,  ne ,  est  enim  ad 
modum  volatile,  calore  in  vapores  expansum  disci- 
petur  et  temporis  tractu  efficaciam  amittat. 

Monent  medici  ut ,  si  acidum  hydrocyanicum 
aqua  solutum  praescribatur,  solutio  antequam  exhi¬ 
beatur,  probe  agitetur,  quum  acidum  ab  aqua  facile 
secedat  eique  supernatet.  Quo  facto  solutionem  in¬ 
aequabilem  evadere  atque  perniciosissimos  effectus 
producere  posse ,  non  est  difficile  intelligere. 

Acidi  hydrocyanici  in  organismum  animalem  vi* 
num  efficientiam  ammonio  tolli  jam  pridem  notum 
fuit.  Recentioribus  temporibus  John  Murrayam- 
monium  tutum  atque  praesens  acidi  hydrocyanici 
antidotum  esse,  institutis  experimentis  comprobavit. 
Aegro  cuidam ,  qui  acido  hydrocyanico  tractatus, 
factae  intoxicationis  symptomata  prae  se  ferre  coe¬ 
perat,  panni  lintei  tenuiores  ,  ammonia  liquida  hu- 

mectati  atque  fronti  et  temporibus  impositi  saluber¬ 
rimos  effectus  tulerunt* 

Harles  intoxicationi  acido  hydrocyanieo  in¬ 
ductae,  infusum  fabarum  caffeae  tostarum  aquosum 
vel  addito  lacte  mixtum  opponit,  idque  ea  ratione 
propinat ,  ut  singulis  vicibus  dimidia  vascula  ca¬ 
piantur» 

Home  cani  acido  hydrocyanieo  intoxiato,  venam 
jugularem  ad  maturandam  mortem,  sectam  recupi- 
randae  salutis  causam  fuisse  observavit. 

Aquae  etiam  frigidae  adspersione ,  infusione, 
lotione  corpori  adplicandae  magnam  virtutem  tri¬ 
buunt.  Quum  tanti  intersit^  acidum  hydrocyanicum 
semper  et  ubique  eadem  efficacia  parari,  id  autem 
vix  unquam  fieri  possit,  quum  acidum  paratum  prop¬ 
ter  summam  volatilitatem  tractu  temporis  virtu¬ 
tem  efficacem  amittat,  aere,  luce,  calore  etiam  re¬ 
solvatur  ,  medici  necessitate  quadam  compulsi  ad 
diversa  praeparata  confugere,  quae  acidi  vires  aequa¬ 
biliter  distributas  constanter  relinerent.  Atque  ita 
factum  est ,  ut  illo  cum  alcalibus  et  metallis  con¬ 
juncto  haec  praeparata  obtinerent. 

I.  Bydrocyanae  lixivae. 

Lixiva  hydrocyanica:  Kali  hydrocya¬ 
nicum.  —  Kali  cyanico  aqua  soluto  obtinetur. 

Robiquet  et  V  ille  r  me  praesente  Magen- 
die  experimenti  gratia  exhibuerunt  fringillae  canna¬ 
binae  mexicanae ,  centesimam  grani  pariem  hujus 
praeparati,  quae  elapsa  dimidia  sexagesima  horae 
exanimis  concidit. 

Hydrocheram  Cabajam  granum  unum,  canem  ma¬ 
jorem  drachma  dimidia  et  grana  quinque  intra  quadran¬ 
tem  horae  enecuerunt. 

M  a  genti  i  e.  Kaly  cyanicum  quartuplo  aquae 
destillatae  pondere  dilutum,  eodem  modo  ac  acidum 
hydrocyanicum  in  usum  medicum  convertit,  illudque 
Hydroeyanatem  Potassae  medicinalem  compellavit* 
Ope  acidi  cujusquam  vegetabilis,  acidum  hydrocya¬ 
nicum  a  lixiva  separari  atque  purum  obtineri  potest. 
Hucusque  his  fere  formulis  praescriptum  est: 
Bec.  Kali  hydrocian.  off.  di\  unam 
Aq.  destill.  libr ,  unam 
Sachari  alb.  unc,  unam  et  dimidiam, 

M.  D.  S.  gru(>  tmb  mm  <£in  ggloffel  t>otl 
nefymen. 


Ree.  Inf*  herb.  chamaedr.  unc «  duas 

Kali  hydroeyani.  off.  guti.  quindecim 
M.  D.  S,  2flfe  brep  0fcunben  (Sin  (£f;foffef  roh  $u 
geben. 


Bec.  Aq.  lactucae,  unc.  dnas . 

Kyankalii  gv.  dimidium 
Syrup.  althaeae  unc.  unam . 

M.  D.  S.  2fffe  2  0tunben  l  (Sploffel  v>oU  $tt  tte^men. 


Bec.  Syrup.  simpl.  clarifi.  libr.  unam 
Kali  hydrocyani  off.  dr.  unam 
S.  Sinem  23rufftranFe  be^umtfe^en. 

II.  Ferro,  cyanas  lixivae. 

Hydrocyanas  lixivae  ferruginosum ,  quod  Pro¬ 
fessor  Brera  acido  hydrocyanio  substituit  et  ita 
praescribere  solet  t 

llec.  Jlydrocyanat.  lixiv*  ferrugin.  gr.  quatitor 
Acidi  tart.  scrup.  unam 
Koob  sambuc.  gr.  ut  f.  1.  a.  Boli  quatuor 

S.  Me  0tunben  Sin  S3iffen  ne^men. 

Vir  ingeniosissimus  hydrocyanatem  potassae 
acido  tarfrico  in  ventriculo  resolvi  atque  ita  vires 
in  organismum  humanum  intendi  vult. 

Rau  in  gravaminibus  lithiasi  ortis  sequenti  for¬ 
mula  praescriptum  in  aegrorum  emolumentum  ad¬ 
hibuit. 

Rec.  Kali  zoolivi  une .  unam 
Aq.  petrosilini  unc,  sex . 

,,  lauroceras.  dr.  duas 

M.  D.  S.  grui),  unb  ?16enb$  Sin  Sp* 

loffel  reti  nefymen. 

III.  Soda  brussiato* 

Medicis  quibusdam  Italis  medicamentum  anti- 
phlogisticum  est,  quod  morbis  phlogisticis  magis 
conveniat,  quam  tartarus  emeticus,  quem  contrasti- 
inuli  professores  adhibere  solebant. 

IV.  Hydrocyanas  ferri. 

Bcrrussias  ferri,  ferrum  cyanicum,  recentioribus 
chimicis  Borrussias  oxydi  ferroso-ferrici ,  Buchnero 
ferro-cyanas  oxydi  ferri  appellatur.  In  mercatorum 
officinis  sub  nomine  caerulei  parisini  venditur. 

Quod  usui  medico  inserviat,  Buchnero  paratur, 
Kali  ferruginoso  -  hydrocyanicum  in  aqua  pura  sol¬ 
vendo  et  solutioni  ferrum  sulfuricum  artefactuin 
addendo,  usquedum  nil  ex  fluido  subsidat.  Sedimen¬ 
tum  a  superfluo  forsan  oxydo  ferri,  adfuso  acido 
muriatico  diluto  liberatum,  aqua  deinde  fervida  ab- 

lutum  ei  siccatum  colore  obscure  caeruleo  placet, 
insipidum  ceteroquin  et  inodorum,  nec  aqua,  nec 
spiritu  vini  solvendum. 

Zollikof  er,  Hosak  et  E  b  eri  e  Americae 
septentrionalis  medici  egregios,  quos  hoc  praepara¬ 
tum  in  febri  intermittente  exserat  effectus ,  magnis 
laudibus  extollunt,  atque  Zollik  ofer  aliquoties 
de  die  cum  saccharo  ex  pauxillo  aquae  granatim 
sumptum  cortici  chinae  praefert,  quod  neque  sapo¬ 
rem  odoremque  offendat,  neque  ventriculo  molestias 
struat ,  omni  febris  stadio  utiliter  exhiberi  possit, 
atque  citius  totiusque  morbo  finem  imponar.  Cete¬ 
rum  singulas  doses  ad  grana  quatuor,  novem  auget, 
bis,  ter  de  die  repetendas. 

Kirchhofer  eo  epilepsias  pertinaces  sustulit 
in  adultis  a  grano  dimidio  pauli  a  tini  ad  integrum 
ascendens  et  in  individuis  pletboricis,  ad  congestio¬ 
nem  pronis,  sanguinis  evacuationem  pro  re  nata  ge¬ 
neralem  aut  .topicam  praemittens,  monensque  ab  hoc 
remedio  in  illis  epilepsiis ,  quae  vitiis  organicis 
originem  debeant,  nil  auxilii  expectari  posse. 

Chirurgi  quidam  Angliae  in  ulceribus  malignis 
et  ipsis  canceraticis  sequentis  unquenti  vires  saluta^ 
res  magnopere  laudant* 

Ree*  Ferri  prussici  pulveris,  dr.  unam . 

Unguenti  cetacei  unc ,  unam. 

M.  exactissime  etc. 

V*  Hydrocyanas  Zinci. 

Zincum  hydrocyaoicum,  zooticum  ex  mutua  re¬ 
solutione  Kali  hydrocyanici  et  zinci  sulfurici  ortum, 
pulverem  refert  album  inodorum  ,  qui  nec  aqua  nec 
spiritu  vini  solubilis  ab  accedentibus  aere  et  luce 
resolvitur. 

H  u  f  e  1  a  n  d  in  nevralgiis;  cardialgia,  epilepsia, 
paralysi  solutares  liujus  praeparati  vires  laudet. 

Henning  in  cardialgia,  spasmis  hystericarum 
nervorum  distensionibus,  quae  vermibus  intestinali¬ 
bus  originem  debent,  salutare  praedicat. 

Alii  medicorum  in  Chorea  St.  Viti ,  quater  de 
die  granum  unum  in  infuso  foliorum  aiirantii,  rad. 
valerianae ,  menthae  piperitae  exhiberi  jubent ;  ce¬ 
terum  dosis  ad  grana  quatuor  aucta  ter  de  die  ex¬ 
hibita  nulla  quidem  narcoseos  symptomata  produ¬ 
cere,  sed  molestam  quamdam  sensus  communis  alie¬ 
nationem  alvique  evacuationem  segniorem  inferre 
visa  est. 


VI.  Hydrocyanas  Iiydrargiri. 

Hydrargirum  hydrocyanicum,  zootinicum  ita  pa¬ 
ratur  ,  ut  oxydum  Iiydrargiri  rubrum  cum  dupplo 
caerulei  parisini  remixtum  cum  decuplo  aquae  pu¬ 
rae  ebulliat,  donec  color  caeruleus  penitus  dispa¬ 
reat,  liquidum  a  massa  non  soluta  separatum  eva¬ 
poretur,  ut  crystallos  demittat  prismata  tenuia  refe¬ 
rentes* 

Haec  prismata  quadruplici  superficie  cincta  in 
apices  acuminatos  excurrunt;  ceterum  odoris  ex¬ 
pertia,  sapore  metallico,  acri  et  quali  amygdalae 
amarae  instructa,  aere  non  mutantur,  aqua  facillime 
solvenda. 

Nonnulli  practiei,  quos  in  syphilide  *)  exserue¬ 
rit  effectus  salutares,  magnopere  laudant,  sed  circa 
ejus  in  hoc  morbo  usum  et  efficientiam  adnotant 
huic  solutioni  pro  aegri  conditione  organica,  lauda¬ 
mini  addendum  esse ,  quum  alias  minimae  doses 


9.  * 


*)  Haenle  Magaz.  lld.  5.  pag.  51. 

nauseam,  vomitnm  excitent*  Bene  porrigitur  in  de¬ 
cocto  Sarsaparillae  scorzonerae  aut  hordei*  Ventri¬ 
culo  jejuno  sumptum  vomitum  movet;  —  organis 
pectoris  nil  incommodi  infert;  —  dosi  majori  animi 
deliquium,  anxietatem,  spasmos  producit ;  tandem 
usus  ejus  solivationem  nunquam  non  pedissequam 
habet* 

N  e  u  m  a  n  n  hoc  praeparatum  in  pneumoniis 
chronicis  et  organorum  abdominalium  inflammatio¬ 
nibus  nullo  plane  eflectu  salutari  adhibuit:  contra 
tertio  fere,  quartove  die  adplicationis,  salivationem 
oriri  observavit,  licet  non  ultra  octavam  grani  par¬ 
tem  his  de  die  propinaret* 

Ceteram  hepar  induratum  hoc  remedio  emolieri 
visum  est* 

B  i  e  t  herpeti  squammoso  inflammatoris  se¬ 
quenti  unguento  additum  cum  laudabili  effectu  op¬ 
posuit. 

Rec.  Hydrarg.  cyanic.  gr.  sedecim . 

Ax.  ung\  porc.  une .  unam. 

Essent,  citri,  gutt *  quindecim . 

M.  in  unq. 

VII*  Hydroeyanas  plumbi. 

Plumbum  cyanicum  quod  Neumann  in  phthysi 
florida,  quam  haemoptisis ,  dolores  punctorii,  dis- 
pepsia  comitabantur,  eflicax  fore  ratus  est,  cum  et 
plumbum  et  acidum  hydrocyanium  e  morbo  laboran¬ 
tibus  salutare  praedicetur.  Sed  male  collegerat, 
magna  enim  inde  exacerbatio  morbi* 

VIII.  Jodum  cyanicum* 

Jodum  cum  cyano  chemice  junctum,  acus  refert 
longas  tenues,  odoris  pungentis,  lacrimas  prolicien- 

tis  saporis  caustici,  prunis  candentibus  inspersum 
vapores  violaceos  eructat.  Alcohole  facilius  quam 
aqua  solvitur.  Sub  lucis  accessu  color  albus  in  ro¬ 
seum  mutari  visus  est. 

Scoutetten,  v.  Dyk  et  Lassa  igne  illud 
in  animalia ,  quibus  experimenti  causa  exhibuere, 
causticos  narcoticosque  effectus  exserere  adnotarunt. 
Tametsi  quidam  suaderent,  ut  in  medicina  efficaces 
illius  vires  tentarentur,  tamen  adhuc  nemo  medico¬ 
rum  id  facere  ausus  est. 

Prunus  laurocerasus. 

Arbor  in  Europa  meridionali  sponte  crescens,  in 
nostris  regionibus  hibernaculis  inclusa  propugnatur. 
Usui  medico  suppeditat  folia  magna,  ovato-oblonga, 
quatuor  sexue  pollices  longa,  duos  et  dimidium  la¬ 
ta,  subtiliter  serrata  ,  supra  obscure  viridia ,  infra 
pallidiora,  rigida  coriacea,  succulenta;  in  tergo  ad 
petiolum  glandulas  duas  efferentia,  trita  amygdalas 
amaras  redolentia,  saporis  amari,  subacris,  siccata 
saporis  et  odoris  fere  nullius.  Virtutem  suam  folia 
laurocerasi  ab  oleo  aelhereo,  acido  hydrocyanico  gravi 
repetunt. 

Vocatur  autem  in  usum  medicum  aqua  lauro¬ 
cerasi  et  oleum  aethereum.  Prior  secundum  nostrae 
pharmacopoeae  praecepta  ita  paratur,  ut  foliorum 
recentium  contusorum  libra  una  cum  libris  tribus 
aquae  destillationi  tradatur ,  qua  una  tantum  aquae 
libra  abstrahatur. 

Aqua,  quae  destillatione  obtenta  est,  limpida 
amygdalas  amaras  redolet,  sapitque.  Si  autem  ma¬ 
jorem  quantitatem  foliorum  aut  minorem  aquae  de¬ 
stillationi  commiseris  praeparatum  inde  habebis  tur¬ 
bidum,  propter  majorem  quantitatem  olei  aetherei. 

Pharmacopoea  borrussica  illam  ita  parari  jubet  ; 


22 


ut  foliorum  laurocerasi  recenter  conscissorum,  librae 
duae  cum  aquae  libris  sex  et  spiritus  vini  rectifi- 
catissimi  unciis  duabus ,  destillationi  committatur, 
donec  librae  tres  inde  abstractae  fuerint. 

Adhibetur  autem  haec  aqua,  uipote  oleo  aethe- 
reo  gravis,  in  iisdem  morborum  formis,  in  quibus 
acidum  hydrocyanicum  salutare  praedicatur  atque 
in  morbis  abdominis,  praecipue  stasihus  venosis  he¬ 
patis,  lienis  et  qui  inde  procedunt  horum  viscerum 
infarctibus;  in  hypochondria ,  hysteria  melancholia, 
in  tractus  alimentaris  affectionibus  spasticis,  illius 
efficaciam  laudant*  Hufeland  ileum  spasmodinum, 
qui  herniae  incarceratae  accesserat,  aqua  lauroce- 
rasi  interne  adhibita  ,  composuit  ^  remque  eo  addu¬ 
xit,  ut  quae  prius  frustra  tentata  erat,  taxis  facilli¬ 
me  institui  posset* 

Adhibetur  etiam  in  morbis  pectoris :  in  phthysi 
pulmonali,  pneumoniae  posthuma  progenie;  in  phthysi 
tuberculosa,  in  tussi  pituitosa,  convulsiva  ;  in  intu¬ 
mescendis  et  indurationibus  glandularum  lymphati¬ 
carum  ,  praecipue  si  cum  erethismo  conjunctae  in¬ 
cedunt.  In  tumore  uteri  chronico,  induratione  0  s  i  a  n- 
der  infusi  foliorum  laurocerasi  injectione,  carcino¬ 
ma  uteri,  Cheston  humectatione  carcinoma  labii 
sustulit^  flargens,  S ch r  e g e r  obscurationes  cor¬ 
neae  curarunt. 

Adhibetur  tandem  in  nevrosibus,  epilepsia,  ca~ 
talepsia,  Chorea  St.  Yiti,  prosopalgia.  Dosim  aquae 
laurocerasi  diversi  medici  diversam  statuunt,  quum 
alii  majorem  illi ,  alii  minorem  vim  narcoticam  tri¬ 
buant*  Vis  autem  quae  inest  medicatrix  huic  reme¬ 
dio,  multum  dependet  a  parandi  ratione  nec  non 
tempore  ,  quo  folia  carpuntur,  flinc  non  mirum  a 
nonnullis,  ingentes  doses  praescriptas  legere,  quin 
majorem,  quam  asolenni  dosi,  effectum  impetrassent. 


II  ufel  an  d  ab  initio  ornus  secunda  hora  hujus 
aquae  guttas  vigiiili  exhibet,  atque  paullatim  ad 
guttas  sexaginta  et  ultra  ascendit;  interdum  tamen 
a  guttis  triginta,  leviora  narcoseos  symptomata  in¬ 
duxi  animadvertit* 

Henning  in  tussi  convulsiva  sequentem  mix¬ 
turam  laudat* 

Rec.  Mucii,  tragaeanth. 

Syrup.  alth.  aa.  unc,  unam. 

Aquae  lauroc.  dr.  unam, 

S.  'Hile  2  —  3  0tunben  i  ^affe^toffet  ocH  ju  neftmett. 

Brasserio  in  eodem  morbo  salutares  praedicat 
vapores,  quos  aqua  laurocerasi  arenae  candenti  in- 
iusa  eructat.  Berndt  pertinacissimam  prosopal- 
giam  aqua  laurocerasi  et  extracto  helladonnae  se¬ 
quenti  formula  praescriptis  feliciter  sanavit* 

Rec.  Extr.  belladon.  gr.  quatuor 

Solve  in  aq.  lauroc.  unc.  dimidia 
M.  D.  S*  &aglicfy  3  SD?a(;l  30  Sropfcn* 

Aquae  laurocerasi  efficacia,  iterata  destillatio¬ 
ne  intendi  potest,  et  quae  inde  obtinetur,  aqua  lau¬ 
rocerasi  concentrata  seu  cohobata  dicitur,  ad  guttas 
decem  pro  dosi  exhibenda.  Cheston  cancrum  Ia- 
I)ii  sequenti  infuso  foliorum  laurocerasi  sanavit: 

Rec.  Folior.  Iauroceras.  recent.  unc.  quatuor 
Aq.  bullient,  libr.  duas . 
inf.  p.  horam  v.  e. 

Colat,  adde. 

Melis  despumati,  unc.  quatuor. 

Linteamina  tenuia  hoc  liquore  humefacta  ulceri¬ 
bus  imponuntur  et  opportuno  tempore  cum  novis 
commutantur.  Professor  T  ad  dei  oleum  lauroce¬ 
rasi  essentiale  caeteris  medicamentis  acido  hydro- 
cyanico  efficacibus  praeferendum  esse  putat,  quippe 
quod  acydum  hydrocyanicum  aequabiliter  distributum 

contineat,  nec  lucis,  caloris,  aerisve  influxu  resol¬ 
vatur  et  per  annos  efficax  servari  possit.  Is  auteni 
guttas  decem  hujus  olei  essentialis  in  uncia  una  olei 
cujusdam  pinquis  solvit  cujus  solutionis  partem  vi¬ 
cesimam  quartam  singulis  vicibus  exhiberi  vult. 

Borgonzi  et  Camelli  aquae  laurocerasi  tar- 
tarum  emeticum,  qua  antitodum  opponunt  Camelli 
non  tantum  aquae  laurocerasi  vim  narcoticam  tar- 
taro  emetico  penitus  tolli,  sed  vim  etiam  emeticam 
t artari  stibiati  aqua  laurocerasi  ita  sufflaminari  as¬ 
serit,  ut  tartarus  hac  aqua  solutus  nullam  plane  eme- 
sim  moveat,  neque  tum,  ubi  aqua  destillata  sim¬ 
plici  soluto  aqua  laurocerasi  superbibitur. 

Prunus  Padus, 

arbor  Europae  mediae,  corticem  et  folia  aegro¬ 
rum  saluti  offert,  Cortex  ramorum  juniorum  primo 
vere  collectus,  tenuis,  extra  fuscus  viridis  intra  fla¬ 
vo,  fuscus,  odoris  amygdalini,  saporis  amari,  acris 
efficaciam  suam  eidem  principio  ac  aqua  laurocerasi 
debet.  Minores  doses  secretionem  cutaneam,  urinae, 
functiones  membranarum  mucosarum  promovent ,  id 
quod  medicamentis  acribus  commune  est.  Quum 
praeterea  narcoticas  etiam  vires  recludat,  quas  ab 
acido  hydrocyanico  repetit,  ejus  in  morbis  vitae  pia- 
slicae  qui  cum  turbata  se-et  excretione  et  qualita¬ 
tiva  materierum  mutatione  incedunt,  efficacia  intel- 
ligitur.  Bremer  nunc  corticem  in  arthritide  chro¬ 
nica,  rheumatismo  chronico,  paralysi  adhibuit.  Qui¬ 
dam  in  febri  intermittente  nunc  corticem  salutarem 
fore  rati  sunt,  sed  quum  exiguam  ejus  in  hoc  morbo 
efficaciam  obsorvarent,  penitus  deseruere.  Lejeune 
folia  pruni  padi  in  iis  phlhysis  speciebus,  ubi  acidum 
hydrocyanicurn  adhibere  solent  in  usum  traxit,  at¬ 
que  pulsus  frequentiam  minorem ,  tussim  mitiorem, 

sputationem  liberiorem  inde  observabit  nec  tamen 
longo  tempore.  Idem  etiam  in  cordis  affectionibus, 
quibus  digitalis  purpurea  nil  auxilii  tulit,  egregios 
ejus  effectus  laudat. 

Praescribitur  autem  cortex  pruni  padi  ad  unciam 
unam  aqua  aut  vino  infusus  ita  ut  colaturae  uncia¬ 
rum  orto  duo  cochlearia  omni  secunda  hora  exhi¬ 
beantur* 

Amygdalae  amarae* 

Fructus  varietatis  amygdali  communis  sunt,  ex 
quibus  aqua  paratur,  quae  nonnullis  medicis  caeleris 
medicamentis  acido  hydrocyanico  efficacibus  praefe¬ 
renda  putatur,  eo,  quod  acidum  hydrocyanicum  oleo 
aetheres  his  fructibus  recluso,  tenacius  ad  haereat, 
tum  per  annos  servari,  quin  efficaciam  amittat,  et  in 
omni  pharmacopolio  efficax  haberi  possit  et  tandem 
acidum  hydrocyanicum  aequabiliter  distributum  ge¬ 
rat.  Aqua  amygdalarum  amararum  saporis  odorisque 
fortioris  quam  aqua  laurocerasi,  vis  tamen,  qua  or¬ 
ganismum  humanum  impetit,  minor  est,  ideoque 
ejus  dosis  quidquam  major  esse  debet. 

Oleum  aethereum  ex  amygdalis  amaris  elicitum 
coloris  aurei,  volatile,  ad  modum  narcoticum  in  aqua 
fundum  petit,  sub  accessu  aeris  in  acidum  benzoi- 
cum  mutatur;  caeterum  acidum  hydrocyanicum,  ma¬ 
teriam  quamdam  solidam  camphoraceam  minus  vola¬ 
tilem  ,  crystallisandam  continet,  uti  Vogel,  Bri- 
schovv  confirmant.  Secundum  hos  autores  ,  oleum 
aethereum  acido  hydrocyanico  privatum  amygdalas 
amaras  redolet,  viresque  venenatas  retinet* 

Schrader  ex  amygdalis  amaris ,  sequentem 
aquam  hydrocianicam  vegetabilem  parat,  eodem  modo 
ac  aqua  laurocerasi  exhibendam. 

Rec.  Olei  amygd.  amarar.  aether,  fecent.  parat. 

dr.  unam 

Spirit.  vini  rectificattiss*  unc.  unam  et  dimidiam 
Aquae  destill.  unc.  sedecim  et  semis 
M.  S.  Aqua  hydrocyanica  vegetabilis* 

Idem  praeterea  acidum  hydrocyanicum  vegeta¬ 
bile  ex  amygdalis  amaris  elixit ,  eadem  efficacia  pol¬ 
lens,  qua  acidum  hydrocyanicum,  quod  secundum 
Vau  que  lini  methodum  emendatam,  obtinetur. 

Rec.  Olei  amygd.  amar.  aether,  recent.  parat,  dr. 

unam 

Spirit.  vini  alcoholis.  0,  815 

Aq.  destillat,  aa  dr.  novem 

M.  Sig.  Acidum  hydrocyanicum  vegetabile. 

Amygdalus  persica. 

Folia  hujus  arboris  magna,  lanceolata,  acuta  ser¬ 
rata,  recentia  oleo  aethereo  flavo  scatent,  quod  aqua 
gravius  et  acido  hydrocyanico  efficax  est.  Quantitas 
autem  olei  aetherei  differt  secundum  anni  tempora, 
siquidem  plus  aestate,  minus  autumnali  tempore 
continent.  Adhibentur  autem  haec  folia  in  helmin¬ 
thiasi,  scorbuto,  impetiginibus  et  rheumatismo,*  re- 
cerxtioribus  temporibus  a  nonnullis  in  lithiasi  et  pro¬ 
cedentibus  inde  gravaminibus  laudata  sunt,  qui  in 
irritabilitate  ureturae  et  vesicae  urinariae  morbose 
aucta  haec  folia  sequenti  formula  praescripserunt. 
Rec.  Folior.  amygdal.  persic.  exsicc*  unc»  semi* 

Aq.  fervi,  lib.  unam 

M.  digere  per  3  hor.  loco  calido.' 

S.  £)repma()l  tm  £age  em  (Sfdoffef  roll  nef^men. 

Flores  amygdali  persicae  et  nuclei  persicorum 
acido  hydrocyanico  efficacis  ut  amygdalae  amarae 
aquis  suis  parandis  inserviunt,  quas  ubi  deest,  aquae 
laurocerasi  substituunt. 

Aqua  cerasorum  nigrorum. 

Nuclei  cerasorum  nigrorum  cuticulae  flavicanti 
inclusi,  quam  drupa  lapidea  munit  acidi  hydrocya- 
nici  officina  sedesque  sunt.  Pliarmacopoea  austriaca 
ex  nucleis  cerasorum  nigrorum  aquam  in  eum  mo¬ 
dum  parare  jubettut  nucleorum  cerasorum  nigrorum 
contusorum  libra  una  in  aquae  fontanae  libris  duo¬ 
decim  per  duodecim  horas  maceretur  et  inde  librae 
octo  abstrahantur.  Justo  majori  dosi  comesti:  gra¬ 
vitatem  capitis,  diarrhoeam,  vomitum  vertiginem  ve¬ 
hementem  ,  susurrum  aurium  ,  soporem,  appoplexiae 
proximum  inducere  dicunt. 

Nuclei  prunorum  ,  quos  prunus  domestica,  nu¬ 
clei  prunorum  armeniacorum ,  quos  armeniaca  vul¬ 
garis  Persooni,  prunus  armeniaca  Linnei ,  fructibus 
suis  inclusos  ferunt  acylo  hydrocyanico  impraegnati 
sunt,  quod  cum  aquis  inde  paratis  communicant. 


Theses  defendendae. 


1. 

Morbus  ipse  saepe  est  remedium  morbi. 

2* 

Omnia  veneni  vices  gerere  possunt. 

3. 

Ligatura  funiculi  umbilicalis  minime  negligenda. 

4. 

Remedium,  quo  simplicius,  eo  melius. 

5. 

Vinum,  lac  senum;  aer  atmosphaericus  pabulum 
vitae. 


6. 

Anamnesticorum  exacta  cognitio  potissimum  dia- 
gnoseos  conficiendae  est  subsidium. 

7. 

Somnus  vigilia,  utraque  modum  excedentia  ma¬ 
lum  denunciant. 

8. 

Ratio  et  experientia  sunt  fundamenta  medicinae. 

9. 

In  scrophulis  sol  a£r  et  aqua  plus  praestant, 
quam  pharmaca. 

10. 

Uterus  fons  uberrimus  morborum. 

11. 

Morbus  in  quo  prodest  mercurius  non  ideo  Ve¬ 
nereus. 


12* 

Curatio  feminae  hystericae  difficillima. 


